L'Ajuntament adquireix diverses naus per a dotar de més instal·lacions a la Policia
Sin fecha

L'Ajuntament de l'Eliana ha acordat, en el Ple celebrat aquest dijous 27 de maig, adquirir un immoble en l'avinguda Bonavista, en la zona de Les Taules. El valor de la compra ascendeix a 2.364.565 euros, provinents dels estalvis del consistori, i es destinarà a ús de magatzem municipal, ampliació de les instal·lacions de la Policia Local, depòsit de vehicles, arxiu, oficines i usos múltiples dels Serveis Municipals, com la custòdia d'animals domèstics extraviats i dels sistemes CES de gestió de colònies felines. En aquest sentit, cal destacar que les actuals instal·lacions de la Policia situades en el centre de la localitat es mantindran per a continuar atenent la ciutadania.

El conegut com a local de Recticel, és una nau industrial construïda en 1991 que s'ha mantingut en ús fins hui, la qual cosa la situa en condicions de ser utilitzada immediatament. La superfície total de la parcel·la és de 12.093 m², mentre que la superfície construïda ascendeix a 7.584 m².

L'alcalde, Salva Torrent, ha recordat que “aquesta inversió forma part del romanent de tresoreria acumulat durant aquests últims anys i que ascendeixen a més de 27 milions d'euros, que l'Ajuntament està destinant ja a desenes d'actuacions amb l'objectiu de millorar qualitat de vida de la ciutadania”.